## Na temelju članka 69. stavka 4. Zakona o šumama (Narodne novine, broj 68/18) i članka 30. Statuta Općine Berek (Službeni glasnik, br. 01/18), Općinsko vijeće Općine Berek na sjednici održanoj 18. prosinca 2018.godine donijelo je

**P R O G R A M**

**UTROŠKA SREDSTAVA ŠUMSKOG DOPRINOSA**

**za 2019. godinu**

**Članak 1.**

Ovim Programom utroška sredstava šumskog doprinosa za 2019. godinu utvrđuje se namjena korištenja sredstava šumskog doprinosa kojeg plaćaju pravne osobe za obavljanje prodaje proizvoda iskorištavanja šuma (drvni sortimenti) na području Općine Berek u visini 10% od prodajne cijene proizvoda na panju.

**Članak 2.**

Sredstva šumskog doprinosa uplaćuju se kvartalno na žiro račun proračuna Općine Berek, a na temelju obračuna Hrvatskih šuma o količini prodanog drva na području općine Berek.

**Članak 3.**

U Proračunu Općine Berek za 2019. godinu planirani prihod šumskog doprinosa iz članka 1. ovog Programa iznosi **340.000,00 kuna.**

Sredstva šumskog doprinosa, koja će biti uplaćena u proračun Općine Berek u tijeku 2019. godine, koristit će se za financiranje Programa održavanja komunalne infrastrukture i to za:

|  |  |
| --- | --- |
| * -održavanje nerazvrstanih cesta (redovno i zimska služba) | 300.000,00 kn |
| * održavanje objekata vodoopskrbe (precrpna stanica) | 10.000,00 kn |
| * održavanje javnih površina | 18.000,00 kn |
| * održavanje odlagališta Johovača | 12.000,00 kn |

**Članak 4.**

Za utrošak sredstava prema ovom Programu odgovoran je načelnika općine.

Načelnik općine dužan je do 31. ožujka 2020. godine podnijeti općinskom vijeću izvješće o namjenskom utrošku sredstava sukladno Zakonu.

**Članak 5.**

Ovaj Program objavit će se u Službenom glasniku Općine Berek, a stupa na snagu 01.01.2019. godine .

BJELOVARSKO –BILOGORSKA ŽUPANIJA

OPĆINA BEREK

OPĆINSKO VIJEĆE

Klasa: 400-08/18-01/22

Urbroj: 2123/03-01-18-1

Berek, 18. prosinca 2018. godine

PREDSJEDNIK:

Tomislav Šunjić, dipl.ing. građ.

OBRAZLOŽENJE

Pravne i fizičke osobe, osim malih šumo posjednika, koje obavljaju prodaju proizvoda iskorištavanja šuma (drvni sortimenti) plaćaju jedinicama lokalne samouprave šumski doprinos u odnosu na prodajnu cijenu proizvoda na panju.

Šumski doprinos u visini od 10% plaća se jedinicama lokalne samouprave sa statusom potpomognutih područja utvrđenih posebnim propisom kojim se uređuje upravljanje regionalnim razvojem i jedinicama lokalne samouprave u brdsko-planinskim područjima utvrđenim posebnim propisom, dok se šumski doprinos u ostalim jedinicama lokalne samouprave plaća u visini od 5%.

Sredstva šumskoga doprinosa uplaćuju se na poseban račun jedinice lokalne samouprave područja na kojem je obavljena sječa šume i koriste se isključivo za financiranje izgradnje i održavanja komunalne infrastrukture.

Radi namjenskog korištenja i kontrole utroška sredstava iz stavka 3. ovoga članka jedinice lokalne samouprave dužne su donijeti Program utroška sredstava šumskog doprinosa.

Jedinstveni upravni odjel